"Aḽushini ngauralo ndi kuambele ku kaidzaho/layaho nga u shumisa mishumo kana zwiwo zwi ḓivheaho, ku shumiswaho kha u karusa mihumbulo ya nyanyuwo kana zwitumbambiluni zwi i baḓekanyaho na tshenzhemo dzo fhiraho. Ḽishandi (Antithesis) ndi ḽiambele ḽine ḽa shanda zwo ambiwaho nga maipfi a u thoma. Nga maṅwe maipfi kana mutaladzi wa vhuvhili u shanda zwo ambiwaho nga mutaladzi wa u thoma.Tsumbo: Ro sea nga u ṅweṅwela ra lila nga u vhovhola. Ḽitatathino/Ndendudzo na Disifemizimu (Dysphemisms) Ḽitatathino ndi figara ya muambo ine zwithu zwi si zwavhuḓi/zwi vhavhaho zwa ambiwa nga nḓila i sa dini kana I leleluwaho. Tsumbo: Vho Masindi vho ri sia /lovha madzuloni a uri vho fa. Disifemisimu (Dysphemism) ndi ḽiambele ḽine zwithu zwavhuḓi/zwi sa dini zwa ambiwa nga nḓila i vhavhaho/yo vhifhaho. Ḽi shumiswa kha u kwengweledza vhathu uri vha humbule nga nḓila mmbi nga ha muthu, nyimele kana tshiwo; Tsumbo: Madzuloni a u u sumbedza thaidzo kana khaedu, muambi a nga sumbedza hu tshi tou vha na pfiriri Ipfi ḽi re vhukati Ḽitatathino Disifemizimu Tshigwevho tsha thambo/lufu Ndaṱiso ya Nṱhesa Bulayo ḽo lambedzwaho nga muvhuso Ḽivhanga Mulwela mbofholowo Tshifheṱashango Kiḽitshisi na zwivhumbeo zwi si zwa girama zwi a thusa-vho u sika thouni ya khaseledzo, yo dzikaho, ine ya vha ya ndeme kha u kwengweledza. Tsumbo, kuambele ukwu. 3.4 Luambo lwa nyanyuwo Luambo lwa nyanyuwo ndi mini? Luambo lwa nyanyuwo lu dzhiwa sa thekhiniki ya u fhuredzela na hone lwa dovha lwa vhidzwa luambo lwo hwalaho lwa inga. Lu anzela u shumiswa kha u ṱokonya vhuḓipfi. Maipfi o raloho a nga kha ḓi shumiswa kha u ṱokonya vhuḓipfi vhu re na maanḓa, ha u ṋea mutsiko, u kombetshedza uri vhavhali vha tende zwine vha khou vhala. Haya ndi maipfi a no ṱunga vhuḓipfi ha maanḓa kha vhoiwe, tsumbo, u sinyuwa, dakalo, u tendisa. Musi ri tshi amba nga luambo lwa u nyanyula ri vha ri tshi khou zwi isela kha u fhambana ha zwine maipfi a amba zwone sa u fana zwine maipfi enea a amba zwone zwo dzumbamaho na vhupfa vhune ha vhu ritha. Musi ri tshi amba nga luambo lwa nyanyuwo, ri vha ri tshi khou isela kha u fhambana ha zwine zwa ambiwa zwo dzumbamaho, zwine maipfi a zwi ṋekedza na vhupfa vhune a vhu ritha. Khonothesheni ndi mini? Maipfi a na tshakha mbili dzo fhambanaho dza zwine a amba: Ndi ṱhalutshedzo ya maipfi i re khagala (dinothethivi) na ṱhalutshedzo ya maipfi yo dzumbamaho (khonothethivi). Ṱhalutshedzo ya maipfi i re khagala i kwama dzimbuno, ṱhalutshedzo ya maipfi i sa dzhii sia, ṱhalutshedzo i wanalaho kha dikishinari/ṱhalusamaipfi. 26 GAIDI YA U ḒIGUDISA YAKUSHUMISELE KWO KHETHEAHO KWA LUAMBO (KKL) | TSHIVENḒA"